

**REPUBLIKA HRVATSKA**

**ŠIBENSKO-KNINSKA ŽUPANIJA**

**OPĆINA CIVLJANE**

**OPĆINSKO VIJEĆE  
KLASA: 551-01/01-24/3**

**URBROJ: 2181-21-01/1-24/1  
Civljane, 27. prosinca 2024. godine**

Temeljem članka 289. Zakona o socijalnoj skrbi (Narodne novine broj 18/22, 46/22 i 119/22), te članka 31. Statuta Općine Civljane (Službeni vjesnik Šibensko-kninske županije“, broj 3/21) Općinsko vijeće Općine Civljane na svojoj 20. sjednici održanoj dana 27. prosinca 2024. godine donosi

**PROGRAM**

**socijalne skrbi i novčane pomoći**

**u Općini Civljane u 2025. godini**

1. **UVODNE ODREDBE**

Članak 1.

Ovim Programom utvrđuju se prava socijalne skrbi, korisnici, postupak za ostvarivanje tih prava i raspodjele sredstava Općinskog proračuna za potrebe socijalne skrbi za 2025. godinu.

1. **PRAVA SOCIJALNE SKRBI OBUHVAĆENA OVIM PROGRAMOM**

Članak 2.

Prava socijalne skrbi koja su obuhvaćena ovim Programom su:

1. Naknada za troškove stanovanja,
2. Novčana pomoć za novorođenče
3. Jednokratna novčana pomoć socijalno ugroženim osobama
4. Naknade socijalno ugroženim osobama u naravi

**POSTUPAK I NADLEŽNOST**

Članak 3.

Postupak za ostvarivanje prava socijalne skrbi propisanih ovom Odlukom pokreće sena zahtjev stranke ili po službenoj dužnosti, uz pristanak korisnika.

Zahtjev se podnosi i o njemu rješenjem odlučuje Jedinstveni upravni odjel Općine Civljane, ako ovom aktom nije drugačije utvrđeno.

Prilikom podnošenja zahtjeva za ostvarivanje prava socijalne skrbi, kao i tijekom korištenja prava, podnositelj zahtjeva dužan je dostaviti Jedinstvenom upravnom odjelu sve potrebne dokaze i isprave.

Članak 4.

O zahtjevu za davanje pomoći u svakom konkretnom slučaju odlučuje Općinsko tijelo nadležno prema odredbama Statuta na osnovu dostavljene dokumentacije.

1. **FINANCIJSKI PLAN**

Članak 5.

Sredstva za socijalnu skrb planirana u Proračunu Općine Civljane za 2025. godinu raspoređuju se temeljem očekivanih slučajeva:

PRORAČUN / FIN. PLAN

RASHODI I IZDACI PO PROGRAMIMA

|  |  |  |
| --- | --- | --- |
| **RAZDJEL: 001 Jedinstveni upravni odjel** | | **6.000,00** |
| **GLAVA: 00101** | **Jedinstveni upravni odjel** | **6.000,00** |
| **Program: 1811** | **Socijalna skrb** | **6.000,00** |
| **Akt/projekt:** | **Pomoć pojedincima i obiteljima** | **6.000,00** |
| **A181101** |  |  |
| **Izvor: 110** | **Opći prihodi i primici** | **2.000,00** |

**Pozicija Račun Naziv računa Plan**

|  |  |  |  |
| --- | --- | --- | --- |
|  | 3 | Rashodi poslovanja | 2.000,00 |
| **37** | **Naknade građanima i kućanstvima na temelju osiguranja i druge naknade** | **2.000,00** |
| **90** | 37229 | Ostale naknade iz proračuna u naravi | 2.000,00 |
|  |  | POMOĆ OBITELJIMA U NARAVI |  |
| **Izvor: 430 Naknada za koncesije nad vodama 4.000,00** | | | |
|  | 3 | Rashodi poslovanja | 4.000,00 |
|  | **37** | **Naknade građanima i kućanstvima na temelju osiguranja i druge naknade** | **4.000,00** |
| **87** | 37212 | Pomoć obiteljima i kućanstvima  POMOĆ OBITELJIMA I KUĆANSTVIMA U NOVCU | 2.000,00 |
| **88** | 37217 | Porodiljne naknade i oprema za novorođenčad JEDNOKRATNA NOVČANA POMOĆ ZA NOVOROĐENO DIJETE | 2.000,00 |
|  |  | **SVEUKUPNO** | **6.000,00** |

Članak 6.

Financijska sredstva za ostvarivanje programa socijalne skrbi iz ovog Programa osigurat će se iz Proračuna Općine Civljane za 2025. godinu ovisno o pritjecanju sredstava u Proračun.

Članak 7.

Ovaj Program socijalne skrbi i novčane pomoći u Općini Civljane u 2025. godini stupa na snagu osmog dana od dana objave u „Službenom vjesniku Šibensko-kninske županije“.

OPĆINA CIVLJANE

OPĆINSKO VIJEĆE

POTPREDSJEDNIK

Simo Barišić, v.r.